[{"text_idx": "#000000", "text": "Bydd fersiwn newydd o nifer o ganeuon albwm \u2018Tiwns\u2019 gan Mr Phormula yn cael ei ryddhau ar 12 Chwefror."}, {"text_idx": "#000001", "text": "Mae\u2019r casgliad yn cynnwys wyth o ganeuon albwm diweddaraf y rapiwr a bitbocsiwr o Amlwch wedi eu hailgymysgu gan artistiaid gwahanol."}, {"text_idx": "#000002", "text": "Mae\u2019r casgliad wedi\u2019i guradu gan label Recordiau Afanc sef y label newydd sy\u2019n canolbwyntio ar gerddoriaeth electronig, a sy\u2019n cael ei redeg gan aelodau\u2019r grw\u0302p Roughion."}, {"text_idx": "#000003", "text": "Yn o\u0302l Afanc mae eu record gyntaf o 2021 yn un arloesol sy\u2019n eu gweld yn gweithio gyda\u2019r \u201cmeistr hip-hop Mr Phormula i guradu casgliad o ailgymysgiadau o\u2019i albwm diweddar\u201d."}, {"text_idx": "#000004", "text": "Mr Phormula, neu Ed Holden, sydd wedi dewis y rhestr o draciau i\u2019w hail-gymysgu, ac Afanc sydd wedi mynd ati i drefnu\u2019r gweddill."}, {"text_idx": "#000005", "text": "Er bod gan Afanc gasgliad o artistiaid anhygoel, penderfynwyd i daflu\u2019r rhwyd yn ehangach na cherddorion y label yn unig, ac i ofyn i artistiaid electronig Cymry i fod yn rhan o\u2019r albwm, gan sicrhau ei fod yn cynnwys cymaint o genres gwahanol o gerddoriaeth electronig a\u0302 phosib."}, {"text_idx": "#000006", "text": "Mae\u2019r casgliad, sy\u2019n cael ei gyhoeddi ar label Mr Phormula Records, yn cynnwys ail-gymysgiad Theno o \u2018Aelodau\u2019r Cymdeithas\u2019, a gafodd ei ysbrydoli gan gerddoriaeth dubstep 2012."}, {"text_idx": "#000007", "text": "Mae hefyd yn cynnwys fersiwn EDM a hip-hop Sachasoms o \u2018More To This\u2019, ail-gymysgiad DNB Clu\u0308 o \u2018All We Have\u2019 ac ail-gymysgiad Roughion o \u2018Polarize\u2019 sydd wedi\u2019i ysbrydoli gan heavy acid."}, {"text_idx": "#000009", "text": "Dyma fersiwn wreiddiol \u2018Aelodau\u2019r Cymdeithas\u2019:"}]